OpenLLM-France/wikimedia huggingface dataset:
# Línia evolutiva de Bagon

Aquesta línia evolutiva de Pokémon inclou Bagon, Shelgon i Salamence.

## Bagon

Bagon és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus drac. Evoluciona a Shelgon.

## Shelgon

Shelgon és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus drac. Evoluciona de Bagon i evoluciona a Salamence.

## Salamence

Salamence és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus drac i tipus volador. Evoluciona de Shelgon.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Bagon a Bulbapedia (anglès)
* Shelgon a Bulbapedia (anglès)
* Salamence a Bulbapedia (anglès)
Espècies de Pokémon :
# Els quinze

Els Quinze és un espai urbà de Barcelona ubicat en els extrems dels barris del Guinardó, i de Vilapicina i la Torre Llobeta. Correspon al que és avui la cruïlla del passeig de Maragall, l'avinguda de la Mare de Déu de Montserrat i l'avinguda dels Quinze. Fins a l'any 1897 aquest espai havia format part del terme municipal de Sant Andreu de Palomar.
Fins al 8 de març de 2019 l'avinguda dels Quinze s'anomenava Avinguda de Borbó, nom atorgat per l'Ajuntament franquista el 1942, substituint l'anterior de Passeig del Mariscal Jofre. Per petició veïnal i després d'un llarg període burocràtic es va canviar el nom a la denominació actual.
El nom de l'indret "els Quinze" té el seu origen en el preu del bitllet, 15 cèntims, del recorregut que feia el tramvia número 46, durant els primers anys del segle xx, des de plaça Urquinaona fins a Torre Llobeta. El trajecte complet fins a final del trajecte, a la plaça Eivissa d'Horta, tenia un import de 20 cèntims. Quan el vehicle arribava aquest punt, Torre Llobeta, el cobrador ho avisava en veu alta perquè els viatgers que no volguessin pagar tarifa suplementària baixessin.
El passeig de Maragall va començar a urbanitzar-se el 1911 en bona part sobre l'antiga carretera de Barcelona a Horta, tot i que en alguns trams es va urbanitzar paral·lelament a la via del tramvia elèctric, que, des de la plaça d'Urquinaona i passant pel Camp de l'Arpa, anava directament cap a la plaça d'Eivissa, a Horta. Aquesta línia, inaugurada el 21 de juny de 1901, havia substituït la del tramvia de vapor d'Horta.
El bitllet de tramvia elèctric tenia tres tarifes:
* Des de la plaça Urquinaona fins a Dos de Maig valia deu cèntims,
* Des de la plaça Urquinaona a la cruïlla del passeig de Maragall amb l'avinguda de la Mare de Déu de Montserrat, quinze cèntims,
* Des de la plaça Urquinaona a Horta, vint cèntims.
La reorganització dels traçats tramviaris que circulaven per la plaça Urquinaona, va provocar el trasllat cap a la plaça de la Universitat, el 1951, de l'inici d'aquesta línia.
La línia 46 va ser suprimida el 22 de desembre de 1965. La zona al voltant d'"Els Quinze", entre els terrenys de Can Xiringoi, la Torre dels Pardals i la Torre Llobeta, s'havia convertit en un centre neuràlgic de comunicacions, perquè s'hi ajuntaven els camins que venien de la Sagrera, Santa Eulàlia de Vilapicina, Gràcia, Horta i el centre de Barcelona.

## Referències

* ↑ Mateo, Gerard «Así ha cambiado Barcelona entre la crisis económica y el coronavirus». Crónica Global, 10-08-2020 [Consulta: 16 octubre 2021].
* 1 2 «Barcelona canvia de nom l'avinguda de Borbó i estudia una plaça 1-O». El Periódico, 05-10-2018 [Consulta: 16 octubre 1021].
# Àrctids

Els àrctids (Arctiidae) són una família gran i diversa de lepidòpters amb prop d'11.000 espècies oposades al món, de les quals 6.000 són neotropicals (Scoble, 1995). Aquesta família inclou grups comunament conegudes com a arnes tigre, usualment d'intensos colorits. Moltes espècies tenen abundant pilositat, per la qual cosa també es coneixen com a ossos llanuts. El nom científic fa referència a això (grec αρκτος (arctos), 'os'). Les erugues poden cridar-se vulgarment cucs de plomall (nom normalment referit als limàntrids).
* Euplagia quadripunctaria
* Lithosia quadra
* Miltochrista miniata
* Tyria jacobaeae

## Referències

* ↑ «Àrctids». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Asturnatura (castellà)
* Encyclopedia of Life (castellà)
# Jardins de les Tres Xemeneies

Els jardins de les Tres xemeneies són una zona verda del barri barceloní del Poble Sec. Aquest jardí ocupa part de l'espai on estava situada l'antiga central elèctrica de Barcelona Traction, Light and Power Company, limited, popularment coneguda com la Canadenca. Els jardins porten el nom de les tres xemeneies datades del 1897, 1908 i 1917 que formaven part de la central elèctrica i que encara es conserven en un costat del jardí. Aquestes, són l'element més característic de l'antiga central elèctrica i de l'actual parc i són un exemple de l'arquitectura industrial del segle xix i principis del xx. Repartides per tot el parc hi ha fragments de la maquinària de l'antiga empresa de producció d'electricitat La Canadenca, avui reconvertides en obres d'art públic.
Els jardins de les Tres Xemeneies consta de diversos espais ben diferenciats. Al voltant de l'avinguda Paral·lel s'obra una gran esplanada pavimentada on hi podem trobar bancs, pollancres (Populus nigra) i tipuanes (Tipuana tipu) plantats en escocells. El sector proper al carrer de Palaudàries el pavimentat és de sauló i està proveït de diversos espais de lleure com àrees de jocs infantils, pistes de petanca i taules de ping-pong. Aquesta primera zona dels jardins està delimitada a la part superior per murs de formigó, molt utilitzats per artistes urbans per fer-hi graffitis. Al fons de l'esplanada, hi ha un espai desprovist d'arbres on hi ha un cub de formigó que ocasionalment serveix d'escenaris en celebracions i espectacles, com l'Urban Funke, una trobada de cultura urbana en la qual se celebren concursos de monopatí i graffitis, així com actuacions de música electrònica i exhibicions de hip-hop i break dance. Finalment darrere d'aquest espai, ja tocant amb el carrer Vilà i Vilà, hi ha una pista poliesportiva.

## Referències

* 1 2 «Els jardins de les Tres Xemeneies». Ajuntament de Barcelona.
# Otero del Monte

Otero és un nucli del municipi càntabre de Valderredible en el que només hi viuen 3 persones (2008). Està situat a 16 km de Polientes i a 900 m per sobre el nivell del mar.
# Aroura

Aroura o setat fou una mesura de superfície grecoegípcia equivalent a 0,276 hectàrees. Era pràcticament equivalent al iugerum (iugera) romà, que mesurava 0,252 hectàrees.
# Angelo Feroci

Angelo Feroci va ser un ciclista italià en categoria amateur. Especialitzat en la pista, el seu major èxit fou la medalla de plata al Campionat del món de Velocitat de 1911 per darrere de l'anglès William Bailey.

## Referències

* Resultats a cyclingarchives.com
* Resultats a cyclebase.nl
* Resultats a museociclismo.it
# Can Teixidor (Santa Pau)

Can Teixidor és una masia dins del municipi de Santa Pau, a la comarca catalana de la Garrotxa. Es troba arran del riu Ser.
# Larry Brown

«'Larry Brown'» té aquests significats:
* Larry Brown (basquetbol), exjugador i exentrenador (1940 - );
* Larry Brown (escriptor), escriptor (1951-2004).
# Cubillo de Ebro

Cubillo de Ebro és una localitat del municipi de Valderredible (Cantàbria) en la que hi viuen 14 persones (2004). Està situada a 13 km de Polientes, la capital del municipi, i a 725 m per sobre el nivell del mar.
# La Puente del Valle

La Puente del Valle és un nucli, situat al municipi càntabre de Valderredible, en el que hi viuen 21 persones (2004). Es troba a 5 km a l'oest de Polientes i a 705 m per sobre el nivell del mar. S'hi troba un conjunt arquitectònic medieval que es coneix com a "Peña de San Pantaleón", al barri d'Allende. També s'hi troba una església parroquial barroca, del segle xviii, dedicada a "San Roque" i "Santa María".
# Latias

Latias és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus drac i tipus psíquic. És un Pokémon llegendari femení que té un germà, Latios. No apareix a la sèrie, però surt a la cinquena pel·lícula com a guardiana de la ciutat d'Alto Mare.
Una de les habilitats de Latias és adoptar la forma humana, que li dona la possibilitat de conèixer altra gent (entrenadors de Pokémon). És intel·ligent i té la capacitat de fer-se invisible, igual que Kecleon.
Hi ha quatre cartes estàndards de Latias: dues cartes Latias d'Alto Mare (només al Japó), una carta Latias-EX i una carta ☆-Latias. També existeix una carta en combinació amb Latios.

## Referències

* ↑ «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Latias a Bulbapedia (anglès)
Espècies de Pokémon :
# Coneixement a priori

El coneixement a priori és el coneixement que no prové de l'experiència, sinó que la precedeix i hi predisposa. Es considera un saber universal i necessari. El terme va ser encunyat pel filòsof alemany Immanuel Kant.
S'aplica a aquells conceptes fruit de la raó, que es dedueixen i refuten mitjançant la lògica i no per l'experiència. Conté una sèrie de veritats universals (no depenen de les circumstàncies) i necessàries (no poden ser d'una altra manera perquè són exigides per la ment).
El corrent crític afirma que no es pot produir un coneixement a priori perquè sempre es parteix de l'experiència prèvia, fins i tot per aprendre a raonar o deduir proposicions. Argumenta que un ésser humà privat de tots els sentits, sense cap contacte amb el món exterior, no podria tenir cap mena de coneixement.
Per contra alguns científics creuen que hi ha una sèrie de coneixements que són innats a l'individu i que s'activen quan són necessaris perquè responen a l'estructura de la mateixa ment humana. El generativisme aplica aquesta idea al llenguatge.

## Referències

* ↑ «a priori». A: Gran Enciclopèdia Catalana. Grup Enciclopèdia [Consulta: 1r juny 2023].
# Anyone Can Play Guitar

"Anyone Can Play Guitar" és un senzill extret del disc Pablo Honey, àlbum de debut de la banda britànica Radiohead. Fou la primera cançó del grup en rebre l'atenció per part del públic, ja que "Creep" va passar força desapercebuda inicialment malgrat esdevenir un èxit mundial posteriorment.

## Llista de cançons
### CD (Regne Unit)

* "Anyone Can Play Guitar" (Edició senzill) − 3:21
* "Faithless the Wonder Boy" − 4:14
* "Coke Babies" − 2:58

### CD (Països Baixos)

* "Anyone Can Play Guitar" (Edició senzill) − 3:21
* "Faithless the Wonder Boy" − 4:14

### CD (Austràlia)

* "Anyone Can Play Guitar" − 3:24
* "Creep" − 3:57
* "Pop Is Dead" − 2:12
* "Thinking About You (EP Version)" − 2:17
* "Killer Cars (Acoustic)" − 2:15
Un vinil de 12" també fou publicat amb poques unitats.
# Constant de basicitat

Es defineix la Constant de basicitat com el producte de la constant de concentracions per la concentració d'aigua.
Una base és una substància que conté el grup OH i produeix el ió hidròxid, OH$^-$, en solució aquosa.
B + H₂O ↔ HB$^+$ + OH$^-$
El valor determinat per la constant d'equilibri Kb estableix la capacitat de protonació d'una base en aigua.
Kb = [HB$^+$ · OH$^-$] / [B]
El valor de la Kb és independent a les concentracions dels compostos en equilibri.
També hem de tenir en compte que la relació entre la constant de basicitat i la d'acidesa estableix que: Ka·Kb= [H3O$^+$][OH$^-$]= Kw
Per tant podem deduir que Kb = Kw / Ka

## Referències

* ↑ «Equilibris químics iònics». Generalitat de Catalunya. [Consulta: 19 desembre 2023].

## Bibliografia

* Bodner and Pardue - Chemistry and experimental science, solutions manual. 1989
* Petrucci Harwood Herring - Química General. 8ª Ed 2003
* Kennet W. Whitten, Kennet D. Gailey, Raymond E. Davis - Química General 3ª Ed 1992
# Grup de la fairfieldita

El grup de la fairfieldita és un grup de minerals triclínics estretament relacionat amb el grup monoclínic de la roselita. Els seus membres són:
| Mineral | Fórmula | Simetria |
| Cassidyita | Ca₂(Ni$^{2+}$,Mg)(PO₄)₂ · 2H₂O | Tric. |
| Col·linsita | Ca₂(Mg,Fe$^{2+}$)(PO₄)₂ · 2H₂O | Tric. 1 : P1 |
| Fairfieldita | Ca₂(Mn$^{2+}$,Fe$^{2+}$)(PO₄)₂ · 2H₂O | Tric. 1 : P1 |
| Gaitita | Ca₂Zn(AsO₄)₂ · 2H₂O | Tric. |
| Messelita | Ca₂(Fe$^{2+}$,Mn$^{2+}$)(PO₄)₂ · 2H₂O | Tric. 1 : P1 |
| Neomesselita | | Tric. |
| Nickeltalmessita | Ca₂Ni(AsO₄)₂ · 2H₂O | Tric. 1 : P1 |
| Parabrandtita | Ca₂Mn$^{2+}$(AsO₄)₂ · 2H₂O | Tric. |
| Talmessita | Ca₂Mg(AsO₄)₂ · 2H₂O | Tric. |
| Sense nom (anàleg de Fe$^{2+}$ de la parabrandtita) | Ca₂Fe$^{2+}$(AsO₄)₂ · 2H₂O | |
| β-Roselita | Ca₂(Co$^{2+}$,Mg)(AsO₄)₂ · 2H₂O | Tric. |

## Galeria

* Fairfieldita
* Col·linsita
* Messelita

## Referències

* 1 2 «Fairfieldite Group: Fairfieldite Group mineral information and data.». [Consulta: 21 maig 2018].
# Joan Bonet de Paredes

Joan Bonet de Paredes (Oriola, 1647 - Toledo, 1710) fou un compositor valencià. Desenvolupà els càrrecs de notari de la Inquisició a Toledo (1688), capellà de Las Descalzas Reales de Madrid (1691), i mestre de capella de la catedral de Toledo (1706). Entre les seues obres, hi figuren Tonos y Solos.

## Referències

* ↑ «Joan Bonet de Paredes». Gran Enciclopèdia Catalana. Barcelona: Grup Enciclopèdia Catalana.
* ↑ Enciclopèdia Espasa Volum núm. 8, pàg. 1593. (ISBN 84-239-4508-1)
# T1 (ESports)

T1 (abans coneguda com SK Telecom T1 o SKT T1) és un equip d'esports electrònics sud-coreà operat per T1 Entertainment & Sports, una empresa conjunta de SK Telecom i Comcast Spectacor. A finals de 2003, SK Telecom va contractar l'equip StarCraft Orion (abans 4U) de Lim Jo-hwan i el va posar sota la bandera del conglomerat. Lim Jo-hwan va assumir el paper de capità de l'equip. L'equip de T1 de League of Legends ha guanyat les edicions de 2013, 2015 i 2016 del League of Legends World Championship.

## Referències

* ↑ «T1 Entertainment & Sports Names KLEVV as Jersey, Exclusive Gaming PC Memory Sponsor». The Esports Observer, 24-10-2019. [Consulta: 4 novembre 2019].
* ↑ Lim Yo-Hwan,Crazy as Me(임요환,나만큼 미쳐봐), 2004, Bookroad, ISBN 89-91239-15-3 (03810)
# Quedmà

Segons el Gènesi capítol vint-i-cinquè, Quedmà fou l'últim fill d'Ismael. El Llibre de Jasher citava el nom dels seus quatre fills: Quedmà, Calip, Tahti i Omir.

## Referències

* ↑ «Gènesis 25:12». A: Bíblia, traducció pels Monjos de Montserrat. Andorra: Casal i Vall, 1992.
# Cambrerol

Cambrerol és una entitat de població del municipi de Massanes a la comarca catalana de la Selva. En el cens de 2006 tenia 86 habitants.
# Platja de Ribes Altes

La platja de Ribes Altes és una platja del municipi de Cadaqués (Alt Empordà) situada al Parc Natural del Cap de Creus, entre la Cala Seca i la platja de Cala Bona. Té una longitud de 21 m i una amplada mitjana de 10 m, formada per graves i còdols.

## Referències

* ↑ «Mapa Topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
# Soto Rucandio

Soto Rucandio és un nucli pertanyent municipi de Valderredible, a Cantàbria. Està situat a 21 km de Polientes i té 17 habitants (2004). Es troba a 840 m per sobre el nivell del mar.

## Referències

* ↑ http://www.cantabria102municipios.com/campoo/valderrible/nucleos.htm
# Hyperolius marmoratus

Hyperolius marmoratus és una espècie de granota de la família dels hiperòlids que viu a Malawi, Moçambic, Sud-àfrica, Eswatini, Zimbàbue i, possiblement també, a Botswana, Lesotho i Tanzània.
Està amenaçada d'extinció per la pèrdua del seu hàbitat natural.

## Referències

* Schiøtz, A., Channing, A., Poynton, J.C., Harrison, J. & Minter, L. 2004. Hyperolius marmoratus. Llista Vermella d'Espècies Amenaçades de la UICN 2006. Consulta: 15 d'abril del 2008.
# Quintanilla de An

Quintanilla de An és un nucli situat al municipi càntabre de Valderredible que el 2012 tenia 11 habitants. Es troba localitzat al marge dret de l'Ebre, a 4 km de Polientes i a 715 m per sobre el nivell del mar.
# Karbi People's Force

Karbi People's Force és una organització militar de la nació karbi d'Assam, sorgida després de 1990. El març de 1997 es va unir a la Karbi National Volunteers per formar la United Peoples Democratic Solidarity.
# Loma Somera

Loma Somera és un nucli situat al municipi de Valderredible, a Cantàbria. Hi viuen 11 persones (2004) i es troba a 24 km de Polientes i a 910 m per sobre el nivell del mar.
# Wicca britànica tradicional

* Menú ràpid
* Wicca
* Corrents
* Wicca britànica tradicional
* D'altres denominacions wiccanes
* Punts bàsics
* Doctrina wiccana • Litúrgia wiccana
* Gerald Gardner • Història de la Wicca
* Església wiccana • Universalisme
* Enllaços interns
* Mundialisme
* Eclecticisme
* Neopaganisme
* Portal:Wicca
La Wicca britànica tradicional és un grup de wiccans originals de la Gran Bretanya, de la regió de New Forest. Els més destacats amb aquestes tradicions són el Gardnerianisme, el Xandrianisme i la Wicca de la Vall Central, aquesta última implantada a Amèrica Septentrional però considerada lligada a terres britàniques. De vegades, en el grup s'inclouen altres corrents, com la Wicca de l'Estrella Blava, que encara està a situació ambigua perquè està composta per grups que no poden ser a la Wicca tradicional.
# Talgo AVRIL

El Talgo AVRIL (acrònim de alta velocidad rueda independiente ligero) és un tren d'alta velocitat que està desenvolupant Patentes Talgo i és vist com la base per a la creació de trens d'alta velocitat de baix cost, ja que té com a novetat la incorporació de cinc butaques per fila.
Altres característiques de la família Talgo AVRIL són la tracció parcialment distribuïda entre el total d'eixos. Increment de l'aprofitament interior gràcies a la distribució de places i una major amplada del gàblib. Millora de l'eficiència energètica.
Renfe Operadora havia de comprar trens AVRIL per a la línia d'alta velocitat Madrid - Saragossa - Barcelona - Frontera Francesa per als serveis AVE Madrid-Barcelona-París, però finalment va anul·lar la compra.

## Referències

* 1 2 «TALGO lamenta la anulacion de RENFE del concurso para la compra de trenes del AVE Madrid-París» (en castellà). Intereconomía, 07-07-2010. Arxivat de l'original el 19 de gener 2011. [Consulta: 18 octubre 2010].
# The present state of mathematics

The present state of mathematics (lit. en català: L'estat actual de les matemàtiques) va ser un discurs donat per Felix Klein al Congrés Internacional de Matemàtiques, l'esdeveniment previ als Congressos Internacionals de Matemàtics l'any 1893.

## Discurs

En una gala amb 45 persones, Felix Klein va esmentar alguns dels assumptes de les matemàtiques més rellevants del moment. Pel que fa a la matemàtica aplicada, Klein va dir que "els famosos investigadors del període anterior, Lagrange, Laplace, Gauss, van ser prou grans per abraçar totes les branques de les matemàtiques i les seves aplicacions".

## Impacte

Després del Congrés Internacional de Matemàtiques celebrat a Chicago, Felix Klein va donar dues setmanes de conferències sobre l'estat actual de les matemàtiques. El discurs va impulsar l'organització dels Congressos Internacionals de Matemàtics i va intentar prevenir la crisi dels fonaments de les matemàtiques.

## Referències

* ↑ SIERPIŃSKI, WACŁAW «THE WARSAW SCHOOL OF MATHEMATICS AND THE PRESENT STATE OF MATHEMATICS IN POLAND». The Polish Review, 4, 1/2, 1959, pàg. 51–63. ISSN: 0032-2970.
* ↑ Miller, G. A. «Felix Klein and the History of Modern Mathematics» (en anglès). Proceedings of the National Academy of Sciences, 13, 8, 1927-08, pàg. 611–613. DOI: 10.1073/pnas.13.8.611. ISSN: 0027-8424. PMC: PMC1085133. PMID: 16587237.
* ↑ Klein, Felix «Mathematics, The Present State Of». The Monist, 4, n/a, 1893, pàg. 1. DOI: 10.5840/monist18934128.
* ↑ Weigand, Hans-Georg. What Is or What Might Be the Legacy of Felix Klein? (en anglès). Cham: Springer International Publishing, 2019, p. 23–31. DOI 10.1007/978-3-319-99386-7_2. ISBN 978-3-319-99386-7.
* ↑ «Lectures on Mathematics». [Consulta: 20 octubre 2022]. «following the Congress of Mathematicians held in Chicago, Felix Klein gave two weeks of lectures on the current state of mathematics.»
* ↑ Klein, Felix. Lectures on Mathematics (en anglès). American Mathematical Soc., 2000. ISBN 978-0-8218-2733-8.
# Soi Cheang

Soi Cheang (nascut l'11 de juliol de 1972), també conegut com Bob Cheng o pel seu nom de naixement Cheang Pou-soi, és un cineasta de Hong Kong. Les pel·lícules de Cheang han aparegut regularment en festivals internacionals de cinema; per exemple, Twilight of the Warriors: Walled In (2024) va ser seleccionat per ser a la Selecció Oficial (projecció de mitjanit) del Festival de Cinema de Canes, Mad Fate (2023) i Limbo (2021) van ser seleccionats per ser a la secció especial de la Berlinale del Festival Internacional de Cinema de Berlín, Accident (2009) va ser seleccionada per formar part de la secció de Competició del Festival de Cinema de Venècia.

## Filmografia

Aquesta és una llista de pel·lícules en què ha participat Cheang, n'hi ha d'altres..
| Any | Pel·lícula | Crèdit | Crèdit | Notes |
| Any | Pel·lícula | Director | Productor | Notes |
| 1999 | Our Last Day | Sí | No | N/A |
| 1999 | The House of No Man | Sí | No | També guionista |
| 1999 | Beach Girl | Sí | No | N/A |
| 2000 | Diamond Hill | Sí | No | També guionista |
| 2001 | Horror Hotline... Big Head Monster | Sí | No | També guionista |
| 2002 | New Blood | Sí | No | També guionista |
| 2003 | The Death Curse | Sí | No | N/A |
| 2004 | Love Battlefield | Sí | No | N/A |
| 2004 | Hidden Heroes | Sí | No | N/A |
| 2005 | Home Sweet Home | Sí | No | N/A |
| 2006 | Dog Bite Dog | Sí | No | N/A |
| 2007 | Shamo | Sí | No | N/A |
| 2009 | Accident | Sí | No | N/A |
| 2012 | Motorway | Sí | No | Nominada – Premi del Cinema de Hong Kong al millor director |
| 2014 | The Monkey King | Sí | No | N/A |
| 2015 | SPL 2: A Time of Consequences | Sí | No | N/A |
| 2015 | Two Thumbs Up | No | Sí | N/A |
| 2016 | The Monkey King 2 | Sí | No | N/A |
| 2017 | Paradox | No | Sí | Nominada – Premi del Cinema de Hong Kong a la millor pel·lícula |
| 2017 | The Brink | No | Sí | N/A |
| 2018 | The Monkey King 3 | Sí | Sí | N/A |
| 2019 | I'm Livin' It | No | Sí | Nominatda – Premi del Cinema de Hong Kong a la millor pel·lícula |
| 2020 | Double World | No | Sí | N/A |
| 2021 | Limbo | Sí | No | Nominada – Premi del Cinema de Hong Kong al millor director |
| 2022 | The Sunny Side of the Street | No | Sí | Nominada – Premi Cavall d'Or a la millor pel·lícula narrativa |
| 2023 | Cyber Heist | No | Sí | N/A |
| 2023 | Mad Fate | Sí | Executiu | Guanyadora – Premi del Cinema de Hong Kong al millor director |
| 2024 | Twilight of the Warriors: Walled In | Sí | Executiu | N/A |

## Notes

* ↑ 鄭保瑞 zeng6 bou2 seoi6

## Referències

* ↑ Cheang Pou-soi at hkmdb.com
* ↑ Cheang Pou-soi at chinesemov.com
* ↑ Kevin Ma. «Filmko launches RMB1 billion slate». Film Business Asia, 16-06-2014. Arxivat de l'original el 2014-07-14. [Consulta: 21 juny 2014].
* ↑ Kevin Ma. «Mei Ah takes four to Cannes». Film Business Asia, 14-05-2014. Arxivat de l'original el 2014-05-17. [Consulta: 15 maig 2014].

## Enllaços externs

* Plantilla:HKMDB name
# Cal Comes (Montmajor)

Cal Comes és una masia situada al municipi de Montmajor, a la comarca catalana del Berguedà.